Halálra verték, hogy felboncolhassák
Az ukrajnai Peszcsanken két fiatal agyonvert egy 22 éves fiút, majd kíváncsiságból felboncolták a holttestét. A gyilkosokat letartóztatták. Egyikük bevallotta, hogy korábban állatokon gyakorolta a boncolást.
Az eltűnt fiú holttestét a rendőrök az egyik gyilkos házában találták meg  - olvasható a Kárpátinfo.net oldalán.

A gyilkossággal egy 22 éves és egy 15 éves fiút gyanúsítanak a rendőrök. Kiderült, hogy együtt ünnepeltek a fiatalok, majd a két fiú agyonverte ismerősét.

Ezután felvágták a hasüregét, és kiszedték a belső szerveit. 

Az egyikük elismerte, hogy az interneten utánanézett, hogyan kell boncolni, majd azt állatokon gyakorolta. 

Látni akartuk a szerveit belülről. Az interneten láttam, hogy kell csinálni. Azaz mentálisan és érzelmileg is fel voltam készülve- vallotta be.

Mindkettejüket letartóztatták. Akár életük végéig is börtönben maradhatnak.
Nagyvilág gyilkosság boncolás Ukrajna Kárpátalja